Sóc en Jordi Bautista i he acabat recentment el Doctorat Industrial en robòtica i visió per computador.
La meva estada internacional va ser a Lausanne (Suïssa) en una de les millors universitats del món, la École Politechnique Fédérales de Lausanne (EPFL ).
Aude Billard, Learning Algorithms and Systems (LASA), va ser el de posar en pràctica la meva investigació basada en el reconeixement d'accions per a l'aprenentatge per imitació dels robots feta durant dos anys i mig en un centre de recerca reconegut internacionalment, amb el principal objectiu de treballar en un entorn multicultural i multidisciplinari, aprenent tècniques desenvolupades en un laboratori de primer nivell mundial.
La supervisió del meu treball es va dur a terme per la Prof.
Aude Billard, mundialment reconeguda per la seva aportació a la robòtica i especialment en el camp de l' aprenentatge per imitació.
Durant els tres mesos que vaig estar col·laborant en aquest laboratori es van obtenir dades de tasques de cuina quotidianes mitjançant la gravació de la informació cinemàtica i dinàmica del robot, gràcies als seus sensors de força i moviment, com també la gravació de la informació visual gràcies a dues càmeres RGB-D de primera i segona generació.
Es va millorar l'algorisme de reconeixement desenvolupat durant la meva investigació al llarg dels dos anys i mig previs, aplicant aquest motor de reconeixement d'accions sobre les dades per a la segmentació de la tasca i l'extracció de les etiquetes de les subaccions que representen la tasca sencera.
Gràcies a aquesta estada, es va poder experimentar en un segon projecte industrial la recerca feta en aquest doctorat.
Així doncs, addicionalment al projecte VinBot desenvolupat a l'empresa Ateknea Solutions, al qual ha estat lligat aquest doctorat industrial, s'ha pogut demostrar l'aplicabilitat i polivalència d'aquesta investigació en un altre projecte anomenat RoboHow.
En l'àmbit laboral voldria destacar la professionalitat que demostra el laboratori LASA.
Disposen d'una línia d'investigació fortament marcada, en la qual un fort equip de treball desenvolupa nova recerca contínuament de manera que els permet mantenir-se a primera línia mundial, guanyant diversos projectes i essent una referència única permanentment sol·licitada a noves col·laboracions.
Fruit d'aquesta estada doctoral, el grup Intelligent Robots and Computer Vision de la Universitat Rovira i Virgili (URV), on he estat vinculat durant aquests tres anys de doctorat, està estudiant la integració de nous algorismes d'aprenentatge per a robots dins del marc conceptual desenvolupat en aquesta tesi i a establir sinèrgies per poder treballar conjuntament amb la EPFL.
Per altra banda, voldria destacar el creixement personal i professional assolit en aquesta estada, amb l'enriquiment d'algunes habilitats que han estat treballades en més o menys mesura, i que han aportat un especial valor afegit a la meva formació i a la meva persona.
Finalment, voldria destacar que la ciutat de Lausanne i Suïssa en general han resultat ser un idil·li per a un muntanyenc com jo, on han confluït dues de les meves passions: la robòtica i la muntanya.
No és mai tot perfecte, però si ets capaç d'identificar allò que és positiu per a tu i el projecte, l'experiència serà gairebé perfecta.